Model subiect olimpiada de Istorie, clasa a 9-a, faza judeteana

SUBIECTUL I          (40 de puncte) 
Citiţi, cu atenţie, sursele de mai jos: 
 
A. „O altă amenințare pentru Imperiul roman este cea a barbarilor care încep să pătrundă în  
limitele granițelor sale. După perioada invaziilor din secolul al III -lea, reformele militare ale 
împăraților iliri reușiseră să reorganizeze apărare a Imperiului. Structura și armamentul oștilor se 
adaptaseră noilor condiții militare dictate de inamic. În ciuda acestui fapt, la mijlocul secolului al IV-lea, 
pericolul barbar renaște […]. Trebuia deci din nou să lupte contra barbari lor cu armele sau cu 
diplomația. Concomitent cu operațiunile militare, împărații încep să -i primească pe barbari și să 
facă din ei auxiliari; operațiune care ar fi putut fi salutară, dar care în fap t va grăbi căderea 
imperiului, cel puțin în Occident. […] Această soluție permitea întărirea armatei , dar îndepărta 
treptat romanul de sarcinile militare. Barbarii se găsesc chiar în comandament [ …] în anturajul 
împăratului, fie în garda personală, fie printre familiari […] Administrația impe rială nu se 
mulțumește să încredințeze protecția sa barbaril or. Ea instalează popoare organizate pe teritoriul 
roman din rațiuni militare cât și economice. Ca urmare a depopulării care afectează Imperiul, multe 
terenuri cultivate devin iar stufărișuri și mlaștini.“    (Larousse, Istoria universală) 
 
B. „Printre cei dezrădăcinați de huni în Balcani s -a numărat și un rege vizigot, Alaric. Tipic pentru 
liderii din imperiu, Alaric era soldat instruit în armata romană, care contribuise la înăbușirea unei 
rebeliuni a francilor germanici. Considerând că nu fusese răsplătit  cum se cuvine, și -a condus 
armata înspre sud, pătrunzând în Grecia și prădând Atena în 395. În 401, și -a îndreptat atenția 
spre Italia, unde era desconsiderat de noul împărat apusean, fiul adolescent al lui Teo dosie, 
Honorius. În 402, Honorius a hotărât să -și mute capitala de la Milano la Ravena, oraș mai ușor de 
apărat. Alaric ocupase Italia vreme de opt ani înainte ca, în 410, să -i solicite pentru ultima oară lui 
Honorius recunoașterea în armata imperială. Refuzat categoric, el a mărșăluit asupra R omei și a 
supus-o la trei zile de jaf, prima umilire de acest tip din întreaga istorie imperială a orașului. “ 
 (Simon Jenkins, Scurtă istorie a Europei) 
 
 
Pornind de la aceste surse istorice, răspundeți următoarelor cerințe: 
1. Menţionaţi, din sursa A, două informații referitoare la relațiile de ordin militar dintre migratori și 
Imperiul Roman, în secolul al IV-lea.        4 puncte 
2. Menţionaţi, din sursa B, două consecințe ale acțiunilor lui Honorius pentru Imperiul Roman.  
           4 puncte 
3. Scrieţi o relaţie cauză -efect stabilită între două informaţii din domeniul socio-economic 
selectate din sursa A, precizând rolul fiecăreia dintre aceste informaţii ( cauză, respectiv efect).
            7 puncte 
4. Prezentaţi o consecinţă  a faptelor istorice la care se referă sursele A și B pentru formarea 
popoarelor medievale în Europa Occidentală.       5 puncte 
5. Prezentaţi alte două fapte istorice desfășurate în cadrul Imperiului Roman între secolele al III-lea – 
al IV-lea, în afara celor la care se referă sursele date.     10 puncte 
6. Prezentați o asemănare și o deosebire dintre instituțiile Republicii romane și cele ale Imperiului 
Roman între secolele I î. Hr – al II-lea d.Hr.      10 puncte